Document ID: 31997R0323

KOMISSION ASETUS (EY) N:o 323/97,
annettu 21 päivänä helmikuuta 1997,
tiettyjen kalastustuotteiden kaupan pitämistä koskevien yhteisten vaatimusten vahvistamisesta annetun neuvoston asetuksen (EY) N:o 2406/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 2 artiklan 4 kohdan,
sekä katsoo, että
tiettyjen kalastustuotteiden kaupan pitämistä koskevien yhteisten vaatimusten vahvistamisesta annetulla neuvoston asetuksella (EY) N:o 2406/96 (3) otettiin käyttöön Clupea harengus -sukuisen sillin ja silakan uusi kokoluokitteluasteikko; silakan osalta tässä uudessa asteikossa asetetaan erityisrajat leveyspiirin 59°30' pohjoispuolella pyydetyille ja aluksesta puretuille tuotteille, mutta siihen ei sisälly aikaisemmin koko Itämerellä voimassa ollutta kokoluokittelua,
tässä muutoksessa ei oteta huomioon Itämerellä 59°30' leveyspiirin eteläpuolella pyydetyn kyseisen tuotteen tuotanto- ja myyntiedellytyksiä; tämän vuoksi tälle tuotteelle on otettava uudestaan käyttöön asianmukainen kokoluokittelu ja on muutettava tältä osin asetusta 2406/96,
tämä muutos on kaupan pitämistä koskevien yhteisten vaatimusten tekninen mukautus siten kuin siitä säädetään asetuksen (ETY) N:o 3759/92 2 artiklan 4 kohdassa, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2406/96 liitteessä II olevaa silakkaan (Clupea harengus) sovellettavaa kokoasteikkoa tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 1997.

Labels: 7
3
6
20